പ്രകൃതിവാതക വില വര്ധന സിഎന്ജിക്കും ഇനി ചെലവേറും പ്രകൃതിവാതകത്തിന്റെ വില ഗണ്യമായി വർധിപ്പിക്കാൻ സർക്കാർ തീരുമാനിച്ചതിനാൽ സിഎൻജി കാർ ഉടമകൾ ഉടൻ തന്നെ തങ്ങളുടെ വാഹനങ്ങൾക്ക് ഇന്ധനം നിറയ്ക്കാൻ കൂടുതൽ പണം നൽകേണ്ടിവരും. കഴിഞ്ഞ ദിവസം കേന്ദ്രം പ്രകൃതിവാതകത്തിന്റെ വില 62 ശതമാനം വർധിപ്പിച്ചു, 2019 ഏപ്രിലിന് ശേഷമുള്ള ആദ്യ വില വർധനവാണിത്. ONGC, ഓയിൽ ഇന്ത്യ ലിമിറ്റഡ് തുടങ്ങിയ സർക്കാർ ഉടമസ്ഥതയിലുള്ള എണ്ണക്കമ്പനികളിൽ നിന്ന് ഉത്പാദിപ്പിക്കുന്ന പ്രകൃതിവാതകമാണ് സിഎൻജിയുടെ പ്രധാന ഉറവിടം. റിപ്പോർട്ടുകൾ പ്രകാരം, പ്രകൃതിവാതക വില വർധനവ് സിഎൻജി വില 1011 ശതമാനം വരെ ഉയർത്തും. നിലവിൽ ഡൽഹിയിൽ സിഎൻജിയുടെ വില കിലോയ്ക്ക് 44 രൂപയിൽ കൂടുതലാണ്. വർധനവിന് ശേഷം ഒരു കിലോഗ്രാമിന് വില 50 രൂപയിലേക്ക് അടുക്കും. നിരക്കുകളിലെ വർധനവ് അടുത്ത വർഷം ഏപ്രിൽ മുതൽ പ്രാബല്യത്തിൽ വരുന്ന വിലകളിൽ പ്രതിഫലിക്കും. വർഷങ്ങളായി സിഎൻജി വാഹനങ്ങൾ ഉയർന്ന ജനപ്രീതി നേടിയിട്ടുണ്ട്. മാർച്ചിൽ അവസാനിച്ച സാമ്പത്തിക വർഷത്തിൽ ഇവ ഏറ്റവും മികച്ച പ്രകടനം രേഖപ്പെടുത്തിയിട്ടുണ്ട്, 171,288 യൂണിറ്റുകൾ വിറ്റഴിച്ച് സിഎൻജി വാഹനങ്ങൾ 50 ശതമാനം വിൽപ്പന ഉയർത്തി. സിഎൻജി കാറുകളുടെ വിപണി വിഹിതം പോലും ഇതേ കാലയളവിൽ രണ്ട് ശതമാനം ഉയർന്നു. ഇന്ത്യയിലെ പ്രധാന കാർ നിർമ്മാതാക്കളായ മാരുതി സുസുക്കിയും ഹ്യുണ്ടായി മോട്ടോറും സിഎൻജി സാങ്കേതികവിദ്യ സ്വീകരിച്ച് പ്രകൃതിവാതകത്തിൽ നിന്ന് ഉത്പാദിപ്പിക്കുന്ന ഈ ഇന്ധനത്തിൽ പ്രവർത്തിക്കുന്ന നിരവധി മോഡലുകൾ വാഗ്ദാനം ചെയ്യുന്നു. പെട്രോൾ, ഡീസൽ തുടങ്ങിയ പരമ്പരാഗത ഇന്ധനത്തിന്റെ വളരെ ഉയർന്ന വിലയാണ് സിഎൻജി കാറുകൾ കൂടുതൽ പ്രചാരം നേടുന്നതിന്റെ ഒരു പ്രധാന കാരണം. പെട്രോൾ, ഡീസൽ വിലകളിൽ അടിക്കടിയുണ്ടാകുന്ന വർധനവ് സിഎൻജി കാറുകളിലേക്ക് മാറാൻ ആളുകളെ പ്രേരിപ്പിക്കുന്നു. സിഎൻജി മോഡലുകൾ കൂടുതൽ മൈലേജ് നൽകുകയും കുറഞ്ഞ ചെലവിൽ വാഹനം ഉപയോഗിക്കാനുള്ള ഓപ്ഷൻ നൽകുകയും ചെയ്യുന്നു. കഴിഞ്ഞ കുറച്ച് വർഷങ്ങളായി സിഎൻജി റീഫില്ലിംഗ് ഇൻഫ്രാസ്ട്രക്ചർ ഇന്ത്യയിലുടനീളം മെച്ചപ്പെട്ടിട്ടുണ്ട്, ഇത് സിഎൻജി മോഡലുകളുടെ വിൽപ്പനയുടെ കുതിച്ചുചാട്ടത്തിൽ ഒരു പ്രധാന പങ്ക് വഹിച്ചു. കഴിഞ്ഞ വർഷം 700 ലധികം സിഎൻജി റീഫില്ലിംഗ് സ്റ്റേഷനുകൾ നെറ്റ്വർക്കിൽ ചേർത്തു. 50 ശതമാനത്തിൽ കൂടുതൽ വളർച്ചയാണ് ഇത് മൂലം രേഖപ്പെടുത്തിയത്. നിലവിൽ, ഇന്ത്യയിലുടനീളം 2,800ലധികം സിഎൻജി ഇന്ധനം നിറയ്ക്കുന്ന സ്റ്റേഷനുകളുണ്ട്, ഇത് അടുത്ത 78 വർഷങ്ങളിൽ സർക്കാരിന്റെ പ്ലാൻ അനുസരിച്ച് 10,000ൽ കൂടുതൽ വളരാൻ സാധ്യതയുണ്ട്. പരിസരം വൃത്തിയായി സൂക്ഷിക്കുന്നതിന്റെ പ്രയോജനവും സിഎൻജി കാറുകൾക്കുണ്ട്. ഈ കാറുകൾ പെട്രോൾ, ഡീസൽ കാറുകളുടെ ജീവിത ചക്രം പരിമിതപ്പെടുത്തിയ സ്ക്രാപ്പേജ് പോളിസിയിൽ ഉൾപ്പെടുന്നില്ല. ഒരു ഉപഭോക്താവിന് ദീർഘകാലത്തേക്ക് ഒരു സിഎൻജി കാർ ഉപയോഗിക്കാനുള്ള അവസരവും ഇത് നൽകുന്നു. വില അല്പം ഉയർന്നാലും നിലവിലെ പെട്രോൾ ഡീസർ വിലകളുമായി താരതമ്യപ്പെടുത്തുമ്പോൾ സിഎൻജിയുടെ നിരക്ക് വീണ്ടും കുറവാണ്. ഇത് നിലവിലുള്ള ഡിമാൻഡും ഫോസിൽ ഫ്യുവലുകൾക്ക് മേലുള്ള മേൽകൈ നിലനിർത്താനും സിഎൻജിയെ സഹായിക്കുന്നു.